Contract de prestari servicii
    nr. ___/ din ___.2019




1. Părţile contractante
In temeiul Legii 98/2016 privind achizitiile publice si HGR 395/2016 privind Normele metodologice de aplicare a prevederilor referitoare la atribuirea contractului de achizitie publica/accord cadru din Legea 98/2016 privind achizitiile publice, s-a incheiat prezentul contract de servicii
intre:
ORAȘUL BUHUȘI,  adresa sediului: str. Republicii, Nr. 5, Buhuşi telefon:0234261220, fax:0372897995, cod fiscal 4535953, cont RO22TREZ0665039XXX000031, deschis la Trezoreria Buhuşi, reprezentată prin ZAHARIA VASILE, funcţia Primar, în calitate de achizitor, pe de o parte si
____________________, str. _______, nr.__, ap._ ,___, ____, telefon:______, cod fiscal:_____, cont:________ deschis la Trezoreria _______ , reprezentata prin ______ în calitate de prestator, pe de altă parte.

2. Definiţii
2.1 – În prezentul contract următorii termeni vor fi interpretaţi astfel:
a) Contract– prezentul contract şi toate anexele sale;
b) achizitor şi prestator – părţile contractante, aşa cum sunt acestea numite în prezentul contract;
c) preţul contractului – preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
d) servicii – activităţi a căror prestare face obiect al contractului; 
e) produse – echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;
f) forţa majoră– reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
g) zi– zi calendaristică; an – 365 de zile.

3. Interpretare
3.1 – În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
3.2 – Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

Clauze obligatorii

4. Obiectul şi preţul contractului
 4.1.–Prestatorul se obligă să presteze serviciul de „INCHIRIERE  PRODUSE  SI SERVICII  DE MONTARE, DEMONTARE ECHIPAMENTE PENTRU ILUMINATUL FESTIV PE PERIOADA SARBATORILOR DE IARNA 01.12.2018-10.01.2020”,în perioada convenita şi în conformitate cu obligaţiile asumate prin prezentul Contract si Caietul de Sarcini.
 4.2.– Achizitorul se obligă să plătească prestatorului preţul convenit pentru îndeplinirea contractului de „INCHIRIERE PRODUSE SI SERVICII DE MONTARE, DEMONTARE ECHIPAMENTE PENTRU ILUMINATUL FESTIV PE PERIOADA SARBATORILOR DE IARNA 2019-2020”, in vederea executiei.
4.3.- Pretul contractului cuprinde toate cheltuielile pentru intocmirea si elaborarea documentatiei tehnice.
 4.4.–Preţul convenit pentru îndeplinirea contractului, respectiv preţul serviciului prestat, plătibil prestatorului de către achizitor este de ____ lei ,fara TVA. Pretul va fi achitat prin Trezorerie, pana la data de cel tarziu 31.01.2020.
 5.Durata contractului
5.1-Durata prezentului contract este de 50 de zile de la semnarea contractului.
 
6. Documentele contractului
6.1 – Documentele contractului sunt:
a) Propunerea financiară;
b) DA______
c) Caiet de sarcini
7.Obligaţiile principale ale prestatorului
7.1–Prestatorul se obligă să presteze serviciul de inchiriere cu montat/demontat echipament iluminat festiv, conform Caietului de Sarcini, in asa fel ca montajul sa fie gata la data de 01.12.2019, iar demontatul incepand cu data de 10.01.2020. Acest serviciu cuprinde si montatul/demontatul echipamentului de iluminat festiv propriu autoritatii contractante (111buc). Mentenanta pe intreaga perioada de inchiriere revine prestatorului. 
7.2–Prestatorul se obligă să respecte și îndeplinească toate obligațiile din caietul de sarcini si din prezentul contract; nerespectarea condițiilor specificate duce la rezilierea contractului de drept și plata de daune interese.
7.3–Prestatorul se obliga de obtinerea avizelor(ANRE, ETC) , daca este cazul.
7.4–Prestatorul se obligă să presteze serviciul care face obiectul prezentului contract în perioada convenita.
7.5–Pe toata perioada contractului, prestatorul va respecta obligatoriu toate obligatiile prevazute in legislatia privind protectia muncii si va intocmi planul de SSM specific serviciilor din contract, conform prevederilor legale in vigoare.
7.6–Prestatorul se obligă să despăgubească achizitorul împotriva oricăror:
a) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.);
b)  daune–interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.
 7.8-Prestatorul va răspunde de remediarea și realizarea tuturor observațiilor/neconformităților constatate de către UAT Orașul Buhuși în termenul stabilit înscris de beneficiar.
7.9-UAT Orașul Buhuși nu va fi responsabil pentru greșelile/erorile constatate de către UAT Orașul Buhuși și sau alt organ de control/verificare asupra serviciului prestat.
7.10-Prestatorul se va face responsabil pentru întocmirea tututor documentațiilor tehnice/solicitări de avize care nu sunt prinse în prezentul caiet de sarcini dar sunt necesare pentru realizarea contractului de „INCHIRIERE PRODUSE SI SERVICII DE MONTARE, DEMONTARE ECHIPAMENTE PENTRU ILUMINATUL FESTIV PE PERIOADA SARBATORILOR DE IARNA 2019-2020”.
7.12-UAT Orașul Buhuși solicita în mod expres ca prestatorul să fie dispus să realizeze toate modificările/completările tehnice pentru „INCHIRIERE PRODUSE SI SERVICII DE MONTARE, DEMONTARE ECHIPAMENTE PENTRU ILUMINATUL FESTIV PE PERIOADA SARBATORILOR DE IARNA 2019-2020”,  care să se coreleze cu prevederile legislatiei in vigoare.
7.13-Prestatorul are obligația să colaboreze cu consultantul UAT Orașului Buhuși pe tot parcursul contractului.
7.14–Prestatorul se obliga ca pe timpul derularii contractului de servicii sa respecte regulile de conduita si comunicare amiabila.
7.15- Neremediarea observațiilor în totalitate și confirmată de reprezentanții UAT Orașul Buhuși duce la rezilierea, neachitarea valorii contractului și solicitarea de  daune interese.

8. Obligaţiile principale ale achizitorului
8.1– Achizitorul se obligă să recepţioneze serviciul prestat în termenul convenit.
8.2 – Achizitorul se obligă să plătească, prin Trezorerie, preţul către prestator, conform art.4.4 din contract.

9.Sancţiuni pentru neîndeplinirea culpabilă a obligaţiilor 
9.1 - În cazul în care, din vina sa exclusivă, prestatorul nu îşi îndeplineşte obligaţiile asumate prin contract într-o perioadă de 14 zile, atunci achizitorul este îndreptăţit de a deduce din preţul contractului, ca penalităţi, o suma echivalenta cu nivelul ratei dobânzii de referinţă a Băncii Naţionale a României (este rata dobânzii de politică monetară stabilită prin hotărâre a Consiliului de administraţie al Băncii Naţionale a României) la data înregistrării contractului la Autoritatea Contractantă, plus 8 puncte procentuale din obligațiile de prestare neîndeplinite, până la îndeplinirea efectivă a obligaţiilor.
9.2 - În cazul în care achizitorul nu onorează facturile în termen de 30 de zile de la expirarea perioadei convenite, atunci acesta are obligaţia de a plăti o dobândă penalizatoare pentru plata cu întârziere la nivelul ratei dobânzii de referinţă a Băncii Naţionale a României (este rata dobânzii de politică monetară stabilită prin hotărâre a Consiliului de administraţie al Băncii Naţionale a României) la data înregistrării contractului la Autoritatea Contractantă, plus 8 puncte procentuale din obligațiile de plată neîndeplinite, până la îndeplinirea efectivă a obligaţiilor.
9.3 - Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept/de a cere rezilierea contractului şi de a pretinde plata de daune-interese.
9.4 - Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
9.5.- Achizitorul iși rezervă dreptul de a cere plata de daune interese în instanță în cazul în care, pe perioada contractului, se constată de către instituțiile de control sau de către reprezentanții Achizitorului abateri sau nereguli de la îndeplinirea prezentului contract.

Clauze specifice

10. Garanţia de bună execuţie a contractului-nu este cazul

11. Alte responsabilităţi ale prestatorului
11.1–(1) Prestatorul are obligaţia de a executa serviciul prevăzut în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.
11.2–Prestatorul este pe deplin responsabil pentru execuţia serviciului prevăzut în contract. 

12. Alte responsabilităţi ale achizitorului
12.1–Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut pentru îndeplinirea contractului.


13. Recepţie şi verificări 
13.1–Achizitorul are dreptul de a verifica modul de prestare a serviciului pentru a stabili conformitatea cu prevederile din caietul de sarcini. 
13.2–Verificările vor fi efectuate de către achizitor prin reprezentanţii săi împuterniciţi, în conformitate cu prevederile din prezentul contract. Achizitorul are obligaţia de a notifica în scris prestatorului, identitatea persoanelor împuternicite pentru acest scop.

14. Începere, finalizare, întârzieri, sistare
14.1–(1) Prestatorul are obligaţia de a începe prestarea serviciului în timpul cel mai scurt posibil de la semnarea contractului. 
(2) În cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului, părţile vor stabili de comun acord:
· prelungirea perioadei de prestare a serviciului; şi
· totalul cheltuielilor aferente, dacă este cazul, care se vor adăuga la preţul contractului.
14.2–(1) Serviciul prestat trebuie finalizat în termenul convenit de părţi, termen care se calculează de la semnarea contractului.
(2) În cazul în care: 
· orice motive de întârziere, ce nu se datorează prestatorului, sau
· alte circumstanţe neobişnuite susceptibile de a surveni, altfel decât prin încălcarea contractului de către prestator,
îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional. 
14.3 – În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului și sau rezilierea contractului și plata de daune interese.

15. Ajustarea preţului contractului
15.1 – Preţul contractului nu se ajustează.

16. Subcontractanţi
16.1–Prestatorul are obligaţia, în cazul în care subcontractează părţi din contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.
16.2–(1) Prestatorul are obligaţia de a prezenta la încheierea contractului toate contractele încheiate cu subcontractanţii desemnaţi.
(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.
16.3–(1) Prestatorul este pe deplin răspunzător faţă de achizitor de modul în care îndeplineşte contractul.
(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.
(3)Prestatorul are dreptul de a pretinde daune–interese subcontractanţilor dacă aceştia nu îşi îndeplinesc partea lor din contract.
16.4–Prestatorul poate schimba oricare subcontractant numai dacă acesta nu şi–a îndeplinit partea sa din contract. Schimbarea subcontractantului nu va determina schimbarea preţului contractului şi va fi notificată achizitorului.

17. Forţa majoră
17.1–Forţa majoră este constatată de o autoritate competentă.
17.2–Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
17.3–Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
17.4–Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
17.5–Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.
17.6–Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de drept a prezentului contract, fără ca vreuna din părţi să poată pretindă celeilalte daune–interese.

18. Soluţionarea litigiilor
18.1–Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
18.2–Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România. 

19. Limba care guvernează contractul
19.1–Limba care guvernează contractul este limba română.

20. Comunicări
20.1–(1) Orice comunicare între părţi, referitoare la îndeplinirea prezentului contract, trebuie să fie transmisă în scris.
(2) Orice document scris trebuie înregistrat atât în momentul transmiterii, cât şi în momentul primirii.
20.2–Comunicările între părţi se pot face şi prin telefon, telegramă, telex, fax sau e–mail cu condiţia confirmării în scris a primirii comunicării.

21. Legea aplicabilă contractului
21.1–Contractul va fi interpretat conform legilor din România.

Părţile au înteles să încheie azi, ____.2019  prezentul contract în 2 (două) exemplare, câte unul pentru fiecare parte. 



	Achizitor,
U.A.T. Oraşul Buhuşi,
PRIMAR,
[bookmark: _GoBack]Ing.ZAHARIA VASILE




Director Executiv,
Ec. CARMEN PAHONCEA




Consilier juridic,
BOTEZATU DANIELA
	 	                                  Prestator,

